ટ્રાફિક આઇ ડિવિઝનના પોલીસ ઇન્સ્પેક્ટર એમ. એન. પંડ્યાએ જણાવ્યું છે કે પંજાબ પા‌િસંગની ટ્રકના ચાલકે અમરાઇવાડી વિસ્તારમાં આવેલ સુખરામનગરમાં વૃદ્ધ દંપતીને અડફેટમાં લીધા બાદ સિવિલ તરફ ટ્રકને ભગાવી હતી. લોકોનાં ટોળાં તેનો પીછો કર્યો હતો, જેમાં ટ્રકચાલકે પકડાઇ જવાની બીકથી પુરઝડપે હંકારી રસ્તામાં ત્રણથી ચાર વાહનોને અડફેટમાં લીધા હતા. જોકે લોકોનાં ટોળાંઓએ સિવિલ પાસેથી ટ્રકને પકડી પાડી હતી અને ટ્રકચાલકને મેથીપાક ચખાડ્યો હતો. શાહીબાગ પોલીસે ટ્રકચાલકની ધરપકડ કરી ટ્રકને કબજે કરી છે ત્યારે આઇ ડિવિઝન પોલીસે હિટ એન્ડ રનનો ગુનો દાખલ કરીને તપાસ શરૂ કરી છે.